Постепенно метеорологичната обстановка в страната се нормализира – Новини Разград
Постепенно метеорологичната обстановка в страната се нормализира
Тази нощ валежите навсякъде спряха и обстановката в страната се нормализира. Днес облачността над страната ще е променлива и през по-голямата част от деня ще се задържи без валежи. Вятърът ще е от северозапад и ще се усили. Дневните температури ще се повишат и вече ще са типични за сезона. В късния следобед обаче в Източна България се очаква отново да завали сняг и да натрупа нова снежна покривка, но този път от само около 5 см.
На територията на област Разград днес денят ще започне с облачно време. Сутринта ще е студено, с температури около -4°С. Около обяд слънцето ще се покаже на небето. Дневните температури ще са около 1-2°С. Вятърът също ще отслабне – ще е до умерен, от запад. Късният следобед облаците отново ще се появят на хоризонта, а вечерта ще започне нова порция валежи от сняг. Очаква се те да спрат до събота сутрин.
Предишна Предишна публикация: Актуална пътна обстановка за 7 февруари
Следваща Следваща публикация: Националният статистически институт представи сайта на Преброяване 2021